ET Euroopa Liidu Teataja L 158/106

Rahvusvahelise avaliku õiguse alusel omavad õiguslikku toimet ainult ÜRO Euroopa Majanduskomisjoni originaaltekstid. Käesoleva eeskirja staatust ja jõustumise kuupäeva tuleb kontrollida ÜRO Euroopa Majanduskomisjoni eeskirjade staatust käsitleva dokumendi TRANS/WP.29/343 viimasest versioonist, mis on kättesaadav Internetis: http://www.unece.org/trans/main/wp29/wp29wgs/wp29gen/wp29fdocstts.html.

Ühinenud Rahvaste Organisatsiooni Euroopa Majanduskomisjoni (UN/ECE) eeskiri nr 103 – Mootorsõidukite vahetatavate katalüüsmuundurite tüübikinnituse ühtsete sätete kohta

Lisa 102: eeskiri nr 103

Sisaldab kogu kehtivat teksti kuni:

1. täiendus – jõustumiskuupäev: 6. juuli 2000

2. täiendus – jõustumiskuupäev: 4. aprill 2005

1. KOHALDAMISALA

Seda eeskirja kohaldatakse katalüüsmuunduri kui eraldi seadmestiku tüübikinnituse suhtes, mis on ette nähtud M1- ja N1-kategooria mootorsõidukitele paigaldamiseks nende originaalkatalüüsmuunduri asendamiseks.

2. MÄÄRATLUSED

Käesolevas eeskirjas kasutatakse järgmisi mõisteid:

2.1. „Originaalkatalüüsmuundur” – katalüüsmuundur või katalüüsmuundurite koost, mille suhtes kehtib sõidukile antud tüübikinnitus ning mille tüübid on esitatud eeskirja nr 83 2. lisaga seotud dokumentides.

2.2. „Vahetatav katalüüsmuundur” – katalüüsmuundur või katalüüsmuundurite koost, millele võib tüübikinnitust taotleda käesoleva eeskirja alusel, välja arvatud punktis 2.1 määratletud katalüüsmuundurid.

2.3. „Vahetatav originaalkatalüüsmuundur” – katalüüsmuundur või katalüüsmuundurite koost, mille tüüp on märgitud määruse nr 83 2. lisaga seotud dokumentides, kuid mida sõiduki tüübikinnituse omanik pakub turul eraldi seadmena.

2.4. „Katalüüsmuunduri tüüp” – katalüüsmuundurid, mis ei erine üksteisest järgmiste oluliste tunnuste poolest:

i) kattega elementide arv, struktuur ja materjal;

ii) katalüsaatori toimimise laad (oksüdatsioon, kolmeastmelisus jne);

iii) maht, esipinna ja elemendi pikkuse suhe;

iv) katalüsaatormaterjali koostis;

v) katalüsaatormaterjali suhe;

vi) elemendi tihedus;

vii) mõõtmed ja kuju;

viii) termokaitse.

2.5. „Sõidukitüüp”

Vaata eeskirja nr 83 punkti 2.3.

2.6. „Vahetatava katalüüsmuunduri tüübikinnitus” – tüübikinnitus katalüüsmuundurile, mis on ette nähtud vahetatava osana ühele või mitmele sõidukitüübile paigaldamiseks, pidades silmas saasteainete heitkoguste piiramist, mürataset ja mõju sõiduki töövõimele ning vajaduse korral OBD-seadmele.

2.7. „Halvendatud vahetatav katalüüsmuundur” – katalüüsmuundur, mis on vananenud või tahtlikult halvendatud sellisel määral, et vastab eeskirja nr 83 11. lisa 1. liite punkti 1 nõuetele.

3. TÜÜBIKINNITUSE TAOTLUS

3.1. Vahetatava katalüüsmuunduri tüübikinnitustaotluse esitab selle tootja või tootja volitatud esindaja.

Igale vahetatava katalüüsmuunduri tüübikinnitustaotlusele peab olema lisatud järgmised dokumendid kolmes eksemplaris.

3.2.1. Vahetatava katalüüsmuunduri joonised, milles esitatakse eelkõige kõik käesoleva määruse punktis 2.4 nimetatud tunnused.

3.2.2. Sõidukitüübi või -tüüpide kirjeldus, millele vahetatav katalüüsmuundur on ette nähtud. Tuleb märkida mootori- ja sõidukitüübi kindlaksmääramist võimaldavad numbrid ja/või tähised.

3.2.3. Kirjeldus ja joonised vahetatava katalüüsmuunduri asendi kohta mootori väljalasketoru (väljalasketorustiku) suhtes.

3.2.4. Joonised tüübikinnitusmärgi paiknemise kohta.

3.2.5. Märge vahetatava katalüüsmuunduri kokkusobivuse kohta sõiduki OBD-nõuetega.

3.2.6. Teatise näidis on esitatud liites.

Tüübikinnituse taotleja esitab tüübikatsetuste eest vastutavale tehnilisele teenistusele järgmised andmed:

3.3.1. Eeskirja nr 83 kohaselt tüübikinnituse saanud sõiduk (sõidukid), mis on varustatud uue originaalkatalüüsmuunduriga. Taotleja valib kõnealuse sõiduki (kõnealused sõidukid) tehnilise teenistuse nõusolekul. See vastab (need vastavad) määruse nr 83 4. lisa punkti 3 nõuetele.

Katsesõiduki (katsesõidukite) heitekontrollseade peab olema vigadeta; ülemäära kulunud või rikkis ja heitkoguseid mõjutav mis tahes originaalosa tuleb parandada või asendada. Katsesõiduk (katsesõidukid) peab (peavad) olema nõuetekohaselt reguleeritud ning enne heitkoguste mõõtmise katset tootja spetsifikatsioonide kohaselt paigaldatud.

3.3.2. Üks vahetatava katalüüsmuunduri tüübi näidis. Näidisele tuleb selgelt ja kustumatult märkida taotleja kaubanimi või kaubamärk ja toote nimetus.

3.3.3. Vahetatava katalüüsmuunduri tüübi lisanäidis, juhul kui vahetatav katalüüsmuundur on ette nähtud paigaldamiseks OBD-seadmega varustatud sõidukile. Näidisele tuleb selgelt ja kustutamatult märkida taotleja kaubamärk ja toote nimetus. Lisanäidis peab olema halvendatud punkti 2.7 määratluse kohaselt.

4. TÜÜBIKINNITUS

4.1. Kui käesoleva määruse kohase tüübikinnituse saamiseks esitatud vahetatav katalüüsmuundur vastab punktis 5 esitatud nõuetele, antakse sellele vahetatavale katalüüsmuundurile tüübikinnitus.

Vahetatav originaalkatalüüsmuundur, mis kuulub eeskirja nr 83 2. lisa punktile 18 vastavasse tüüpi ja on ette nähtud paigaldamiseks sõidukile, mille kohta on koostatud asjakohased tüübikinnitusdokumendid, ei vaja käesoleva eeskirja kohast tüübikinnitust, kui ta vastab punktide 4.2.1 ja 4.2.2 nõuetele.

4.2.1. Märgistus

Vahetatavatel originaalkatalüüsmuunduritel peab olema vähemalt üks järgmistest tunnustest:

4.2.1.1. Sõiduki tootja nimi või kaubamärk.

4.2.1.2. Vahetatava originaalkatalüüsmuunduri mark ja identifitseerimiseks vajalik osanumber, nagu on märgitud punktis 4.2.3.

4.2.2. Dokumendid

Vahetatava originaalkatalüüsmuunduriga peab kaasas olema järgmine teave:

4.2.2.1. Sõiduki tootja nimi või kaubamärk.

4.2.2.2. Vahetatava originaalkatalüüsmuunduri mark ja identifitseerimiseks vajalik osanumber, nagu on märgitud punktis 4.2.3.

4.2.2.3. Sõidukid, mille vahetatavad originaalkatalüüsmuundurid kuuluvad eeskirja nr 83 2. lisa punktile 18 vastavasse tüüpi, kaasa arvatud vajaduse korral märgistus, mis näitab, kas vahetatav originaalkatalüüsmuundur sobib paigaldamiseks sisseehitatud diagnostikaseadmega (OBD-seadmega) varustatud sõidukile

4.2.2.4. Paigaldamisjuhend, vajaduse korral.

4.2.2.5. Niisugune teave esitatakse:

— vahetatava originaalkatalüüsmuunduriga kaasas oleval infolehel või

— vahetatava originaalkatalüüsmuunduri müügipakendil või

— muul sobival viisil.

Teave peab igal juhul olema esitatud tootekataloogides, mida sõiduki tootja jagab müügikohtades.

4.2.3. Sõiduki tootja esitab tehnilisele teenistusele ja/või tüübikinnitusasutusele vajaliku teabe elektroonilisel kujul, mis on ühenduslüliks vajalike tootekoodide ja tüübikinnitusdokumentatsiooni vahel.

Vajalik teave sisaldab järgmist:

i) sõiduki mark (margid) ja tüüp (tüübid);

ii) vahetatava originaalkatalüüsmuunduri mark (margid) ja tüüp (tüübid);

iii) vahetatava originaalkatalüüsmuunduri osanumber (osanumbrid);

iv) asjakohase sõidukitüübi (tüüpide) kinnitusnumber.

4.3. Igale kinnituse saanud vahetatava katalüüsmuunduri tüübile antakse tüübikinnitusnumber. Selle kaks esimest kohta (eeskirja praegusel kujul 00) näitavad muudatuste seeriaid, mis inkorporeerivad kinnituse väljaandmise ajal kõige uuemaid eeskirjas tehtud tehnilisi muudatusi. Sama kokkuleppeosaline ei või anda sama numbrit teist tüüpi katalüüsmuundurile. Sama tüübikinnitusnumbrit kandvat vahetatava katalüüsmuunduri tüüpi võib kasutada mitme eri sõidukitüübi puhul.

4.4. Kui tüübikinnituse taotleja suudab tüübikinnitusasutusele või tehnilisele teenistusele tõestada, et vahetatav katalüüsmuundur on sama tüüpi, nagu on osutatud eeskirja nr 83 05-seeria muudatuste 2. lisa punktis 18, ei sõltu tüübikinnitustunnistuse andmine punkti 5 nõuete täitmise tõendamisest.

4.5. Teade vahetatava katalüüsmuunduri tüübile käesoleva määruse kohase tüübikinnituse andmise, tüübikinnituse laiendamise või tüübikinnituse andmisest keeldumise kohta edastatakse seda määrust kohaldavatele kokkuleppeosalistele vormis, mis vastab käesoleva määruse 1. lisas esitatud mudelile.

Igale käesoleva määruse kohaselt kinnitatud vahetatava katalüüsmuunduri tüübile vastavale vahetatavale katalüüsmuundurile tuleb kinnitada tüübikinnituse vormil kindlaksmääratud hästi märgatavasse kohta rahvusvaheline tüübikinnitusmärk, millel on:

4.6.1. Ringiga ümbritsetud E-täht, millele järgneb tüübikinnituse andnud riigi eraldusnumber (1).

4.6.2. Käesoleva määruse number ja sellele järgnevad R-täht, kriips ja tüübikinnitusnumber, mis paiknevad punktis 4.6.1 nimetatud ringi läheduses.

4.7. Kui vahetatav katalüüsmuundur vastab ühe või mitme kokkuleppele lisatud muu määruse alusel kinnitatud katalüüsmuunduri tüübile riigis, mis on sellele andnud käesoleva määruse alusel tüübikinnituse, ei ole punktis 4.6.1 ette nähtud sümbolit tarvis korrata; sellisel juhul paigutatakse eeskirja ja tüübikinnituse numbrid ning täiendavad sümbolid kõigi eeskirjade kohta, mille alusel on antud tüübikinnitus riigis, mis on andnud tüübikinnituse käesoleva eeskirja alusel, vertikaalsete tulpadena punktis 4.6.1 ette nähtud sümbolist paremale.

4.8. Tüübikinnitust tõendav märk peab olema kustumatu ja selgesti loetav ka siis, kui vahetatav katalüüsmuundur on paigaldatud sõidukile.

4.9. Tüübikinnitusmärgi kujunduse näidised on esitatud käesoleva eeskirja 2. lisas.

5. NÕUDED

5.1. Üldnõuded

5.1.1. Vahetatav katalüüsmuundur peab olema konstrueeritud, valmistatud ning paigaldatud nii, et sõiduk säilitaks oma esialgse vastavuse asjaomaste määruste sätetele; saasteainete heitkoguseid peab saama tõhusalt piirata sõiduki kogu tavapärase kasutusaja jooksul harilikes kasutustingimustes.

5.1.2. Vahetatav katalüüsmuundur tuleb paigaldada täpselt samale kohale, kus asus originaalkatalüüsmuundur, ning hapnikusondi(de) ja muude andurite asetust väljalaskesüsteemis (kui neid kasutatakse) ei tohi muuta.

5.1.3. Kui originaalkatalüüsmuunduris on termokaitse, siis peab ka vahetatav katalüüsmuundur olema võrdväärse termokaitsega.

5.1.4. Vahetatav katalüüsmuundur peab olema kulumiskindel, seega konstrueeritud, valmistatud ja paigaldatud nii, et oleks tagatud asjakohane korrosiooni- ja oksüdatsioonikindlus sõiduki kasutamistingimusi silmas pidades.

5.2. Heidetega seotud nõuded

Käesoleva määruse punktis 3.3.1 nimetatud sõidukile (sõidukitele), mis on varustatud seda tüüpi vahetatava katalüüsmuunduriga, millele taotletakse tüübikinnitust, tehakse I tüübi katsetus eeskirja nr 83 vastavates lisades esitatud tingimuste kohaselt, et võrrelda vahetatava katalüüsmuunduri ja originaalkatalüüsmuunduri töövõimet allpool kirjeldatud menetluse kohaselt.

5.2.1. Võrdlusaluse kindlaksmääramine

Sõidukile (sõidukitele) tuleb paigaldada originaalkatalüüsmuundur (vt punkt 3.3.1), mis sõidetakse sisse 12 linnavälise sõidutsükliga (I tüübi katsetuse teine osa).

Pärast nimetatud eelkonditsioneerimist hoitakse sõidukit (sõidukeid) ruumis, mille temperatuur on suhteliselt konstantne, püsides vahemikus 293–303 K (20–30 °C). Kõnealune konditsioneerimine peab kestma vähemalt kuus tundi, kuni mootoriõli temperatuur ja jahutusvedelik (kui seda kasutatakse) saavutavad ruumi temperatuuri ±2 K. Seejärel tehakse kolm I tüübi heitgaasikatset.

5.2.2. Heitgaasikatse vahetatava katalüüsmuunduriga

Katsesõiduki (katsesõidukite) originaalkatalüüsmuundur asendatakse vahetatava katalüüsmuunduriga (vt punkt 3.3.2), mis sõidetakse sisse 12 linnavälise sõidutsükliga (I tüübi katse teine osa). Pärast nimetatud eelkonditsioneerimist hoitakse sõidukit (sõidukeid) ruumis, mille temperatuur on suhteliselt konstantne, püsides vahemikus 293–303 K (20–30 °C). Kõnealune konditsioneerimine peab kestma vähemalt kuus tundi, kuni mootoriõli temperatuur ja jahutusvedelik (kui seda kasutatakse) saavutavad ruumi temperatuuri ±2 K. Seejärel tehakse kolm I tüübi heitgaasikatset.

5.2.3. Vahetatava katalüüsmuunduriga varustatud sõidukite saasteainekoguste hindamine

Originaalkatalüüsmuunduriga katsesõiduk peab (katsesõidukid peavad) vastama sõiduki (sõidukite) tüübikinnitusnõuetes ette nähtud piirväärtustele, kusjuures vajaduse korral võetakse arvesse sõiduki (sõidukite) tüübikinnituse ajal kasutatud halvendustegureid.

Vahetatava katalüüsmuunduriga varustatud sõiduki(te) heidetega seotud nõuded loetakse täidetuks, kui iga reguleeritava saasteainega (CO, HC, NOx ja tahked osakesed) seotud tulemused vastavad järgmistele tingimustele:

1) M ≤ 0,85 S + 0,4 G

2) M ≤ G

kus

M on ühe saasteaine (CO, tahked osakesed) või kahe saasteaine heitkoguste summa (HC + NOx) keskmine väärtus, mis on saadud kolmes I tüübi katses vahetatava katalüüsmuunduriga, S on ühe saasteaine (CO, HC, NOx ja tahked osakesed) või kahe saasteaine heitkoguste summa (HC + NOx) keskmine väärtus, saadud kolmes I tüübi katses originaalkatalüüsmuunduriga, G on ühe saasteaine (CO, HC, NOx ja tahked osakesed) või kahe saasteaine heitkoguste summa (HC + NOx) piirväärtus sõiduki (sõidukite) tüübikinnituse kohaselt, mis on vajaduse korral jagatud vastavalt punktis 5.4 kindlaks määratud halvendusteguritega.

Juhul kui tüübikinnitust taotletakse ühe sõidukitootja eri tüüpi sõidukitele ning tingimusel, et kõnealustele eri tüüpi sõidukitele on paigaldatud sama tüüpi originaalkatalüüsmuundur, võib I tüübi katse piirduda vähemalt kahe sõidukiga, mis on valitud kokkuleppel tüübikinnituse eest vastutava tehnilise teenistusega.

5.3. Müra ja sõiduki töövõimega seotud nõuded

Vahetatav katalüüsmuundur peab vastama eeskirjas nr 59 esitatud tehnilistele nõuetele. Sõiduki tööomadusi võib lisaks eeskirjas nr 59 ette nähtud vasturõhu mõõtmisele kontrollida nii, et mõõdetakse šassiidünamomeetril neelduvat maksimumvõimsust kiiruse juures, mis vastab mootori maksimumvõimsusele. Vahetatava katalüüsmuunduri puhul väliskeskkonna võrdlustingimuste juures saadud tulemus, nagu määratletud eeskirjas nr 85, ei tohi olla originaalkatalüüsmuunduriga saadud tulemusest rohkem kui 5 % väiksem.

5.4. Vastupidavusega seotud nõuded

Vahetatav katalüüsmuundur peab vastama eeskirja nr 83 punkti 5.3.5 nõuetele, st V tüübi katse nõuetele või halvendusteguritele allpool esitatud tabelis, mis sisaldab I tüübi katse tulemusi.

Mootori kategooria Halvendustegurid CO HC (2) NOx (2) HC + NOx Tahked osakesed Ottomootor 1,2 1,2 1,2 1,2 (3) — Diiselmootor 1,1 — 1,0 1,0 1,2

OBD-seadmega kokkusobivuse nõuded (rakendatavad ainult vahetatavate katalüüsmuundurite puhul, mis on ette nähtud paigaldamiseks OBD-seadmega varustatud sõidukitele).

OBD-seadmega kokkusobivust on vaja tõendada ainult juhul, kui originaalkatalüüsmuundurit jälgiti algkonfiguratsioonis.

5.5.1. Vahetatava katalüüsmuunduri OBD-seadmega kokkusobivuse tõendamiseks kasutatakse 05-seeria muudatustega eeskirja nr 83 11. lisa 1. liites kirjeldatud protseduure.

5.5.2. 05-seeria muudatustega eeskirja nr 83 11. lisa 1. liites sätestatud muudele kui katalüüsmuunduritele ette nähtud nõudeid ei kohaldata.

5.5.3. Teisene sõiduki tootja võib kasutada sama eelkonditsioneerimis- ja katseprotseduuri, nagu kasutati esialgse tüübikinnituse puhul. Sel juhul lisab ametiasutus taotluse korral ja võrdse kohtlemise põhimõtet järgides tüübikinnitusteatisele 1. liite, milles märgitakse originaalseadme tootja poolt katalüüsmuunduri OBD-katsetamisel kasutatud eelkonditsioneerimistsüklite arv ja liik ning katsetsüklite liik.

5.5.4. Selleks et oleks võimalik kontrollida kõigi muude OBD-seadme abil jälgitavate osade paigaldamise ja töötamise nõuetele vastavust, ei tohi OBD-seade enne vahetatava katalüüsmuunduri paigaldamist anda rikketeateid ega salvestada veakoode. Selle nõude rakendamiseks võib pärast katseid kasutada punktis 5.2.1 kirjeldatud OBD-seadme seisundi hindamist.

5.5.5. Punktis 5.2.2 ette nähtud toimingute jooksul ei tohi rikkeindikaator (vt 05-seeria muudatustega eeskirja nr 83 11. lisa punkti 2.5 viidet) aktiveeruda.

6. VAHETATAVA KATALÜÜSMUUNDURI MUUDATUSED JA TÜÜBIKINNITUSE LAIENDAMINE

Igast vahetatava katalüüsmuunduri muudatusest tuleb teavitada tüübikinnituse andnud ametiasutust.

Asutus võib seejärel kas:

i) otsustada, et tehtud muudatused ei avalda tõenäoliselt märgatavat kahjulikku mõju ja vahetatav katalüüsmuundur vastab endiselt nõuetele, või

ii) nõuda tüübikatsetuste eest vastutavalt tehniliselt teenistuselt täiendavat katsearuannet mõnede või kõikide käesoleva eeskirja punktis 5 nimetatud katsete kohta.

Tüübikinnituse andmisest või sellest keeldumisest teatatakse käesolevat eeskirja rakendavatele kokkuleppeosalistele punktis 4.5 kindlaks määratud korras.

Tüübikinnituse laienduse välja andnud pädev asutus märgib igale laienduse kohta koostatud teatisevormile seerianumbri.

7. TOOTMISE VASTAVUS NÕUETELE

Tootmise nõuetele vastavusega seotud menetluste korral tuleb järgida kokkuleppe 2. liites (E/ECE/324-E/ECE/TRANS/505/Rev.2) kehtestatud korda, milles nähakse ette järgmised nõuded.

7.1. Käesoleva eeskirja kohaselt tüübikinnituse saanud vahetatavat katalüüsmuundurit toodetakse nii, et oleks täidetud käesoleva eeskirja punkti 2.4 kohaste oluliste tunnustega seotud nõuded. Vahetatavad katalüüsmuundurid peavad vastama punktis 5 esitatud nõuetele ja vajaduse korral ka käesolevas eeskirjas nimetatud katsete tingimustele.

7.2. Tüübikinnitusasutus võib korraldada mis tahes käesoleva eeskirjaga ette nähtud kontrolli ja katseid. Eelkõige võib korraldada käesoleva eeskirja punktis 5.2 (heidetega seotud nõuded) kirjeldatud katseid. Sellisel juhul võib tüübikinnituse omanik taotleda võimalust, mille kohaselt kasutatakse võrdlusalusena originaalkatalüüsmuunduri asemel seda vahetatavat katalüüsmuundurit, mida kasutati tüübikinnituskatsetustes (või mõnda muud näidist, mille vastavus kinnitatud tüübile on tõestatud). Kontrollitava näidisega mõõdetud heitkoguste keskmised väärtused ei tohi olla rohkem kui 15 % suuremad kui võrdlusnäidisega mõõdetud keskmised väärtused.

8. KARISTUSED TOOTMISE NÕUETELE MITTEVASTAVUSE KORRAL

8.1. Käesoleva eeskirja kohaselt vahetatavale katalüüsmuundurile antud tüübikinnituse võib tühistada, kui punkti 7 nõudeid ei täideta.

8.2. Kui käesolevat eeskirja kohaldav kokkuleppeosaline tühistab tema eelnevalt antud tüübikinnituse, teatab ta sellest kohe teistele käesolevat eeskirja kohaldavatele kokkuleppeosalistele, kasutades selleks käesoleva eeskirja 1. lisas esitatud näidise kohast teatisevormi.

9. TOOTMISE LÕPETAMINE

Kui tüübikinnituse omanik lõpetab käesoleva eeskirja kohaselt tüübikinnituse saanud vahetatava katalüüsmuunduri tüübi tootmise, peab ta sellest teatama kõnealuse kinnituse andnud asutusele.

Pärast asjaomase teatise saamist teavitab kõnealune asutus sellest teisi käesolevat eeskirja kohaldavaid kokkuleppeosalisi käesoleva eeskirja 1. lisas esitatud näidisele vastava teatisega.

10. TÜÜBIKINNITUSKATSETE EEST VASTUTAVATE TEHNILISTE TEENISTUSTE NING HALDUSASUTUSTE NIMED JA AADRESSID

Käesolevat eeskirja kohaldavad kokkuleppeosalised peavad edastama ÜRO sekretariaadile tüübikatsetuste eest vastutavate tehniliste teenistuste ning nende ametiasutuste nimetused ja aadressid, kes annavad tüübikinnitusi ja kellele tuleb saata teated teistes riikides antud tüübikinnituse või selle laiendamise, sellest keeldumise või selle tühistamise kohta.

11. DOKUMENDID

Iga uue vahetatava katalüüsmuunduriga antakse kaasa järgmine teave:

11.1.1. Katalüüsmuunduri tootja nimi või kaubamärk.

11.1.2. Sõidukid (ja nende tootmisaastad), mille vahetatavale katalüüsmuundurile on antud tüübikinnitus, kaasa arvatud vajaduse korral märgistus, mis näitab, kas vahetatav katalüüsmuundur sobib paigaldamiseks sisseehitatud diagnostikaseadmega (OBD-seadmega) varustatud sõidukile.

11.1.3. Paigaldamisjuhend (vajaduse korral).

11.2. Niisugune teave esitatakse:

i) vahetatava originaalkatalüüsmuunduriga kaasa antud infolehel või

ii) vahetatava originaalkatalüüsmuunduri müügipakendil või

iii) muul sobival viisil.

Teave peab igal juhul olema esitatud tootekataloogides, mida vahetatava katalüüsmuunduri tootja jagab müügikohtades.

(1) 1– Saksamaa, 2 – Prantsusmaa, 3 – Itaalia, 4 – Madalmaad, 5 – Rootsi, 6 – Belgia, 7 – Ungari, 8 – Tšehhi Vabariik, 9 – Hispaania, 10 – Jugoslaavia, 11 – Ühendkuningriik, 12 – Austria, 13 – Luksemburg, 14 – Šveits, 15 (vaba), 16 – Norra, 17 – Soome, 18 – Taani, 19 – Rumeenia, 20 – Poola, 21 – Portugal, 22 – Venemaa Föderatsioon, 23 – Kreeka, 24 – Iirimaa, 25 – Horvaatia, 26 – Sloveenia, 27 – Slovakkia, 28 – Valgevene, 29 – Eesti, 30 (vaba), 31 – Bosnia ja Hertsegoviina, 32 – Läti, 33 (vaba), 34 – Bulgaaria, 35–36 (vaba), 37 – Türgi, 38–39 (vaba), 40 – endine Jugoslaavia Makedoonia Vabariik, 41 (vaba), 42 – Euroopa Ühendus (kinnitusi annavad liikmesriigid, kasutades oma EMK sümboleid), 43 – Jaapan, 44 (vaba), 45 – Austraalia ja 46 – Ukraina. Edasised numbrid määratakse riikidele kokkuleppega (milles käsitletakse ratassõidukile ning sellele paigaldatavale ja/või sellel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist) liitumise või selle ratifitseerimise kronoloogilises järjestuses. Määratud numbrid edastab kokkuleppeosalistele Ühinenud Rahvaste Organisatsiooni peasekretär.

(2) Kohaldatakse üksnes eeskirja nr 83 05-seeria muudatuste kohaselt tüübikinnituse saanud sõidukite suhtes.

(3) Kohaldatakse üksnes enne eeskirja nr 83 05-seeria muudatuste vastuvõtmist tüübikinnituse saanud ottomootoriga sõidukite suhtes.

Liide TEATIS NR… VAHETATAVA KATALÜÜSMUUNDURI TÜÜBIKINNITUSE KOHTA Kõik joonised tuleb esitada vastavas mõõtkavas ja piisavalt üksikasjalikult A4-formaadis paberil või A4-formaadis voldikul. Fotod, kui neid kasutatakse, peavad olema piisavalt üksikasjalikud. Kui süsteemid, osad või eraldi seadmestikud sisaldavad elektroonilisi kontrollseadmeid, tuleb esitada andmed nende töötamise kohta. 1. ÜLDOSA 1.1. Mark (tootja kaubamärk): 1.2. Toote liik: 1.5. Tootja nimi ja aadress: 1.7. Osade ja eraldi seadmestike puhul ECE-tüübikinnitusmärgi asukoht ja kinnitusviis: 1.8. Koostetehas(t)e aadress(id): 2. SEADME KIRJELDUS 2.1. Vahetatava katalüüsmuunduri mark ja tüüp: 2.2. Vahetatava katalüüsmuunduri joonised, milles märgitakse eelkõige kõik käesoleva liite punktides 2.3 kuni 2.3.2 nimetatud tunnused: Sõidukitüübi või -tüüpide kirjeldus, millele vahetatav katalüüsmuundur on ette nähtud: 2.3.1. Mootorit ja sõidukitüüpi (sõidukitüüpe) iseloomustav (iseloomustavad) number (numbrid) ja/või tähis (tähised): 2.3.2. Kas vahetatav katalüüsmuundur on toodetud nii, et see sobiks kokku sõiduki OBD-nõuetega? Jah/ei (mittevajalik läbi kriipsutada) 2.4. Kirjeldus ja joonised vahetatava katalüüsmuunduri asendi kohta mootori väljalasketoru (väljalasketorustiku) suhtes:

1. LISA TEATIS (suurim formaat: A4 (210 × 297 mm) ( 1 ) Väljaandja: asutuse nimi: … … …

Vahetatavale katalüüsmuundurile (2) TÜÜBIKINNITUSE ANDMISE TÜÜBIKINNITUSE PIKENDAMISE TÜÜBIKINNITUSEST KEELDUMISE TÜÜBIKINNITUSE TÜHISTAMISE TOOTMISE LÕPETAMISE kohta vastavalt eeskirjale nr 103 Tüübikinnituse number: … Laienduse number: … Laiendamise põhjus: 1. Taotleja nimi ja aadress: … 2. Tootja nimi ja aadress: … 3. Tootja nimi või kaubamärk: … 4. Vahetatava katalüüsmuunduri tootenimetus ja tüüp: … Tootetüübi identifitseerimisandmed, kui need märgitud: 5.1. Märgistuse paiknemine: … 6. Sõidukitüüp (-tüübid), millele katalüüsmuunduri tüüp vahetatava osana sobib: … Sõiduki tüüp (sõidukite tüübid), millel vahetatavat katalüüsmuundurit katsetati: … 7.1. Kas vahetatava katalüüsmuunduri kokkusobivust OBD-nõuetega on kontrollitud: jah/ei (2) 8. Tüübikinnitusmärgi paiknemine ja kinnitusviis: … 9. Esitatud kinnituse saamiseks (kuupäev): … Tüübikatsete tegemise eest vastutav tehniline teenistus: … 10.1. Katsearuande kuupäev: … 10.2. Katsearuande number: … 11. Kinnitus antud/kinnitust laiendatud/kinnituse andmisest keeldutud/kinnitus tühistatud (2) 12. Koht: … 13. Kuupäev: … 14. Allkiri: … 15. Käesolevale teatisele on lisatud loetelu tüübikinnituse andnud ametiasutuses hoitavatest tüübikinnitusdokumentidest, mida väljastatakse nõudmisel. (1) Tüübikinnituse andnud, seda laiendanud, selle andmisest keeldunud või selle tühistanud riigi tunnusnumber (vt käesoleva eeskirja tüübikinnitust käsitlevaid sätteid). (2) Mittevajalik maha tõmmata.